
ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА
От Мирослав Митков Янчев - Кмет на Община Златоград

Относно: Отчет за изпълнение на Програма на дейностите за развитието на туризма в Община Златоград през 2019 г. и Програма на дейностите за развитието на туризма в Община Златоград през 2020 г.

УВАЖАЕМИ  ГОСПОЖИ И  ГОСПОДА ОБЩИНСКИ СЪВЕТНИЦИ,
С Решение № Ж938/26.03.2019 г. на Общински съвет Златоград е приета Годишната програма на дейностите на развитието на туризма в Община Златоград. През 2019 г.          туризмът продължава да е водещ отрасъл в икономическото развитие на Община Златоград и  въпреки факта, че сме вече позната и утвърдена туристическа дестинация, развитието трябва да продължи в синхрон със съвременните изисквания и потребности на туристите.

В тази връзка е важно да се осъществят конкретни мерки, които да съхранят устойчивото търсене на туристическия продукт „Златоград“, както и насърчаване разработването на местни туристически продукти и създаването на нови, така че да се увеличи броят на посетителите и да се създаде постоянен поток от туристи, оставащи в района за повече от един ден, през всички сезони.

На 24.02.2020 г. се проведе заседание на Консултативен съвет по туризъм на Община Златоград. В изпълнение на чл. 12, т. 1 и 2  от Закона за туризма, бе предложена, обсъдена и одобрена Програма за развитие на туризма в Община Златоград и източниците на средства за реализирането й през 2020 г.

На основание чл. 12, т. 1 от Закона за туризма, във връзка с чл. 5 от Правилника за организацията и дейността на Консултативен съвет по туризъм на Община Златоград, утвърден с моя Заповед №280/01.07.2013 г., както и на основание решение, взето на Консултативен съвет по туризъм на Община Златоград, предлагам Общински съвет Златоград да приеме следните проекти за

I. РЕШЕНИЕ
Във връзка с взето Решение I. на Консултативен съвет по туризъм по Протокол от проведено заседание на 24.02.2020 г. и на основание чл. 21, ал. 2 и във връзка с чл. 21, ал. 1, т. 24 от ЗМСМА и чл. 12, т. 1 от Закона за туризма, Общински съвет Златоград

РЕШИ

1. Приема Отчета за изпълнение на Програмата за развитие на туризма на територията на Община Златоград през 2019 г., приложен към настоящото решение.

и 

II. РЕШЕНИЕ
Във връзка с взето Решение II. на Консултативен съвет по туризъм по Протокол от проведено заседание на 24.02.2020 г. и на основание чл. 21, ал. 2 от ЗМСМА и чл. 11, ал. 1 от Закона за туризма и във връзка с чл. 21, ал. 1, т. 12 от ЗМСМА и чл. 12, т. 1 от Закона за туризма
РЕШИ

1. Приема Програма за развитие на туризма на територията на Община Златоград през 2020 г., приложена към настоящото решение.
Приложение:
1. Отчет за изпълнение на Програмата за развитие на туризма на територията на Община Златоград през 2019 г.
2. Програма за развитие на туризма на територията на Община Златоград през 2020 г.
3. Протокол от заседание на Консултативен съвет по туризъм, проведено на 24.02.2020 г.
С уважение,

МИРОСЛАВ ЯНЧЕВ

Кмет на Община Златоград
Изготвил:

Теменужка Големанова

Ст. експерт „Стопански дейности и туризъм”

Съгласували:

Ирина Иванова

Директор на Дирекция ИР, ОП, СД и ВО

Асен Черешаров

Юрисконсулт, ПИ и ЛЗЛД
Елмира Угорлиева - Пехливанова

Зам. - кмет на Община Златоград
Отчет за изпълнението на Програма на дейностите за развитието на туризма в Община Златоград за 2019 г.
По данни на водения в Общинска администрация, регистър на категоризираните туристически обекти към 31.12.2019 г., на територията на Община Златоград,  функционират 49 места за настаняване.

 През 2019 г. категория са получили 10 бр.  места за настаняване – 8 прекатегоризирани и 2 нови. С това легловата база в туристическите обекти, на територията на Община Златоград, става 913 легла. В сравнение с данните към 31.12.2018 г. легловата база се повишава с 166 легла. Броят на реализираните нощувки на територията на Община Златоград, към 31.12.2019 г. е 32 405 бр. В сравнение с 2018 г., броят на реализираните нощувки (27 809 бр.) се повишава с 4 596 бр. 

През 2019 г. категоризираните заведения за хранене и развлечения в Община Златоград през 2019 г. са 12, от които 9 са прекатегоризирани и 3 нови. Към 31.12.2019 г. броят на местата за сядане в заведения за хранене и развлечение е 3 123. Капацитетът нараства с 100 места за сядане, спрямо предходната година.

 Постъпилите приходи през 2019 г. от туристически данък са в размер на 16 188,50 лв.

 За изпълнение на Програмата на дейностите на развитието на туризма в Община Златоград през 2019 г. са изразходвани 15 360,64 лв. Остатъка от туристически данък за 2019 г. е в размер на 827,86 лв

Отчетът на разходените средства от туристически данък по изпълнение на Програмата на дейностите за развитието на туризма в Община Златоград за 2019 г., по видове дейности е както следва:

	Дейност
	Отчет

	Поддръжка  на туристическа инфраструктура, обслужваща туризма, включително местни пътища, до туристически обекти;
	2 660,00 лв.

	Организиране на събития и мероприятия с местно и национално значение, които допринасят за развитието на туризма;
	3 600,00 лв.

	Изработване на рекламни и презентационни материали – брошури, каталози, карти, филм, флаери, изработване на указателни табели на английски език и информационни и рекламни табла на спирката за обществен превоз на пътници;
	0 лв.

	Участие в Организация за управление на туристически район „Родопи“;
	 500,00 лв.

	Рекламна кампания в медии - участие в каталози на български и международни туроператори, списания, туристически сайтове и медии; 
	 8 601,00 лв.

	Развитие на спортен  туризъм - организиране на спортни лагери за подготовка на отбори в различни видове спорт;
	0 лв.

	Общо:
	 15 360,64 лв.

	Остатък от туристически данък за 2019 г.
	827,86 лв.


МИРОСЛАВ ЯНЧЕВ

Кмет на Община Златоград
  І. ПРОГРАМА НА ДЕЙНОСТИТЕ ЗА РАЗВИТИЕТО НА ТУРИЗМА В ОБЩИНА ЗЛАТОГРАД ЗА 2020 г., ОДОБРЕНА ОТ КОНСУЛТАТИВЕН СЪВЕТ ПО ТУРИЗЪМ

	Дейност
	Срок за осъществяване
	Отговорник
	Продукт

	Организиране на събития  и мероприятия с местно и национално значение, които допринасят за развитието на туризма;
	2020 г.
	Община Златоград, ЕАК
	Популяризирана  туристическа атракция и увеличен брой на туристите;

	Изработване на рекламни и презентационни материали – брошури, каталози, карти, филм, флаери; 
	2020 г.
	Община Златоград


	Презентационни материали;

	Поддръжка на туристическа инфраструктура, обслужваща туризма, включително местни пътища, до туристически обекти;
	2020 г.
	Община Златоград
	-Достъпни туристически забележителности;

-Цветни градини и атракции;



	Участие в Организация за управление на туристически район  „Родопи“;
	2020 г.
	Община Златоград 
	Популяризиране на туристическа дестинация Златоград; 

	Рекламна кампания в медии - участие в каталози на български и международни туроператори, списания, туристически сайтове и медии;
	2020 г.
	Община Златоград
	Популяризиране на туристическа дестинация Златоград;

	Развитие на спортен туризъм - организиране на спортни лагери за подготовка на отбори в различни видове спорт;
	         2020 г.
	Община Златоград и спортни клубове
	- Популяризиране на спортния туризъм и ефективно използване на спортните обекти

 - „Шампион на шампионите“,

- Ултрамаратон 

,,K3 ULTRA’’.


II. Плануваните приходи от туристическия данък в бюджета на Община Златоград, за 2020 г. са в размер на 17 000 лв. Средствата, събрани от туристически данък, да бъдат разходвани за  дейностите по т. I Програма на дейностите за развитието на туризма в Община Златоград за 2020 г. 

МИРОСЛАВ ЯНЧЕВ

Кмет на Община Златоград


В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005. 


